**JEGYZŐKÖNYV**

**Hidas Község Önkormányzat**

**Képviselő-testületének**

**2021. augusztus 23. napján**

**megtartott nyilvános üléséről.**

**Hozott határozatok:**

**36/2021.(VIII.23.)**

**37/2021.(VIII.23.)**

**38/2021.(VIII.23.)**

**39/2021.(VIII.23.)**

**40/2021.(VIII.23.)**

**41/2021.(VIII.23.)**

**42/2021.(VIII.23.)**

**JEGYZŐKÖNYV**

A jegyzőkönyv készült **2021. augusztus 23. napján** 14.00 órai kezdettel

Hidas Község Önkormányzat Képviselő-testületének nyilvános ülésén.

**Az ülés helye**: Hidas, Kossuth L. u. 50/II.

Polgármesteri Hivatal Tanácsterme

**Jelen vannak:**

1. Berg Csaba polgármester

2. BorsosnéSchwáb Rita képviselő

3. Dr. Balázs Dalma Brigitta képviselő

4. Dévai Margit képviselő

5. Fábián Izabella képviselő

6. Orosházi Szandra képviselő

**Valamint:**

Dr. Tóth Attila jegyző

Lovászné Mohai Mónika jkv. vezető

Hitter István kép és hangtechnika

**Berg Csaba polgármester** köszöntötte a megjelenteket és egybentájékoztatta a jelenlévőket, hogy Fényes Endre képviselő jelezte, hogy munkahelyi elfoglaltság miatt később tud megjelenni a képviselő-testületi ülésen..

Megnyitotta a képviselő-testületi ülést és megállapította, hogy a képviselő-testület határozatképes,a megválasztott 7 fő képviselőből 6 fő képviselő jelen van.

Ezt követően ismertette a kiküldött meghívó szerinti napirendet.

Kérdés, hozzászólás nem hangzott el, így a képviselő-testület -4 igen szavazattal, 2 ellenszavazattal és tartózkodás nélkül minősített többséggel - az alábbi határozatot hozta:

**Hidas Község Önkormányzat Képviselő-testületének**

**36/2021.(VIII.23.) számú határozata**

**az ülés napirendjének elfogadásáról**

**Az elfogadott napirend:**

1. A Hidasi Szivárvány Óvoda és Bölcsőde 2020. évi belső ellenőrzéséről szóló jelentés megtárgyalása, intézkedési terv elfogadása.

Ea.: Berg Csaba polgármester, Dr. Tóth Attila jegyző

1. A Hidasi Szivárvány Óvoda és Bölcsőde vezetőjének beszámolója a 2020/2021. nevelési évről. Ea.: Orosházi Szandra intézményvezető
2. A Hidasi Szivárvány Óvoda és Bölcsőde 2021/2022- nevelési évre vonatkozó alapdokumentumainak elfogadása, jóváhagyása.Ea.: Orosházi Szandra intézményvezető
3. Csapadékvíz elvezetési program pályázatról beszámoló, és az ezzel kapcsolatos észrevételek megtárgyalása. Ea.: Berg Csaba polgármester
4. A Kossuth L. u. 46. sz. alatti volt „Egyesületek Háza” bontásáról szóló döntés.

Ea.: Berg Csaba polgármester

1. 2021. évi szociális célú tüzelőanyag vásárláshoz kapcsolódó kiegészítő támogatás pályázat benyújtásáról döntés. Ea. Berg Csaba polgármester
2. Zárt ülés az Mötv.46.§ (2) bekezdés b) pontja alapján

- Dr. Balázs Dalma Brigitta képviselői megbízatásából eredő kötelezettségszegésének ügye.Ea.: Berg Csaba polgármester

**Berg Csaba polgármester** az első napirendi pont tárgyalás előtt tájékoztatásával beszámolt az előző két hónapban történt eseményekről.

***A polgármesteri beszámoló közben 14.11 órakor megérkezett Fényes Endre képviselő. A jelenlévő képviselők száma 7 főre emelkedett.***

**Napirendek tárgyalása:**

**1. A Hidasi Szivárvány Óvoda és Bölcsőde 2020. évi belső ellenőrzéséről szóló jelentés megtárgyalása, intézkedési terv elfogadása.**

**Ea.: Berg Csaba polgármester, Dr. Tóth Attila jegyző**

**Kiküldött anyag mellékletként csatolva.**

**Berg Csaba polgármester**elmondta, hogy befejeződött a Hidasi Szivárvány Óvoda és Bölcsőde intézményben a közszféra alkalmazottai személyi nyilvántartásainak felülvizsgálata- a tervezett 2020. évi belső ellenőrzési tevékenység- (mely a 2018.01.01.-2021.05.31. évi időszakot foglalta magába) - melyről a belső ellenőri ellenőrzési jelentéseket minden képviselőnek megküldte.A szabályszerűségiellenőrzés alapján a rendelkezésre álló felülvizsgált dokumentumoka normál működésre, és a közszolgálati szabályok, szabályzatok betartására vonatkozóan- az ellenőrzési jelentés - pozitív értékelést kapott.

A belső ellenőrzés által feltárt, intézkedést igénylő megállapítások- mint azt a jelentés is tartalmazza- teljes egészében a COVID járványra vezethetők vissza.

Mivel hozzászólás, észrevétel, kérdés nem hangzott el aképviselő-testület -4 igen szavazattal, 3 tartózkodással, ellenszavazat nélkül minősített többséggel - az alábbi határozatot hozta:

**Hidas Község Önkormányzat Képviselő-testületének**

**37/2021.(VIII.23.) számú határozata**

Hidas Község Önkormányzat Képviselő-testülete a mellékelt írásos előterjesztés szerint fogadta el a Hidasi Szivárvány Óvoda és Bölcsőde belső ellenőrzéséről szóló jelentést.

A Hidasi Szivárvány Óvoda és Bölcsőde intézményben a közszféra alkalmazottai körében a foglalkoztatás egyes kérdéseinek ellenőrzése tárgyban lefolytatott belső ellenőrzés során a Hidas/2/2021. számú belső ellenőrzési jelentés megállapításai alapján a képviselő- testület az alábbi intézkedési tervet fogadja el:

1. A jegyző köteles gondoskodni az önkormányzat által fenntartott intézményben történő kinevezési okiratok intézményvezetőhöz történő eljuttatását megelőzően annak pénzügyi ellenjegyzésének végrehajtásáról. Esetleges veszélyhelyzetekben annak mértékétől függően a biztonsági szabályok betartása mellett annak utólagos végrehajtását haladéktalanul végre kell hajtani.

Határidő: folyamatos

Felelős : jegyző

2. Az intézményvezető a munkavállalók előzetes munkaalkalmassági vizsgálatának meglétét köteles a munkába állását megelőzően ellenőrizni, annak igazolását a dolgozó személyi anyagában elhelyezni. Az esetlegesen hiányzó még nem pótolt orvosi igazolásokat haladéktalanul köteles beszerezni.

Határidő: folyamatos

Felelős : intézményvezető

**2.A Hidasi Szivárvány Óvoda és Bölcsőde vezetőjének beszámolója a 2020/2021. nevelési évről. Ea.: Orosházi Szandra intézményvezető**

**Kiküldött anyag mellékletként csatolva.**

**Berg Csaba polgármester** elmondta, hogy a Szivárvány Óvoda és Bölcsőde vezetője elkészítette a 2020/2021 éves vezetői beszámolóját, melyet minden képviselőnek megküldött, hogy megismerhessék az abban foglaltakat.

Kérdését hogy a vezetői beszámolót szeretné e kiegészíteni - Orosházi Szandra intézményvezetőhöz, (egyben képviselőhöz) intézte.

**Orosházi Szandra intézményvezető** hozzászólásával elmondta, hogy a vezetői program beszámolója a nevelő testület és a szülői munkaközösség felé is megismertetésre, véleményezésre került, mely véleményezés mindkét részről pozitív értékeléssel zárult.

Hozzászólás, észrevétel, kérdés nem hangzott el.

A képviselő-testület -7 igen szavazattal, ellenszavazat és tartózkodás nélkül minősített többséggel - az alábbi határozatot hozta:

**Hidas Község Önkormányzat Képviselő-testületének**

**38/2021.(VIII.23.) számú határozata**

Hidas Község Önkormányzat Képviselő-testülete a mellékelt írásos előterjesztés szerint fogadta el a Hidasi Szivárvány Óvoda és Bölcsődevezetőjének Orosházi Szandrának beszámolóját a 2020/2021. nevelési évről.

Határidő: azonnal

Felelős: képviselő-testület

**3. A Hidasi Szivárvány Óvoda és Bölcsőde 2021/2022- nevelési évre vonatkozó alapdokumentumainak elfogadása, jóváhagyása.**

**Ea.: Orosházi Szandra intézményvezető**

**Berg Csaba polgármester** elmondta, hogy a Hidasi Szivárvány Óvoda és Bölcsőde 2021/2022 nevelési évre vonatkozó alapdokumentumok felülvizsgálaton estek át, mivel jogszabályi változások történtek, és hozzátette, hogy az intézményben a következő évben számos újdonság várható.

**Orosházi Szandra intézményvezető** egyebekben tájékoztatta a képviselőket, hogy az Adatvédelmi szabályzat, valamint a Honvédelmi Intézkedés terv egy módosításon esett át. A bölcsődei és óvodai házirend változásai az étkezések lemondásában, valamint bejelentésében változtak, melyet a közétkeztetést nyújtó szolgáltató kérésének megfelelően módosítottak.

SZMSZ, munkaterv változásai jogszabályváltozások miatt voltak indokoltak. Pedagógiai program változása a Tehetséggondozás megjelenő szerepe miatt vált szükségessé, melyet a következő tanévtől vezetnek be.

A képviselő-testület egyhangúan -7 igen szavazattal, ellenszavazat és tartózkodás nélkül minősített többséggel - az alábbi határozatot hozta:

**Hidas Község Önkormányzat Képviselő-testületének**

**39/2021.(VIII.23.) számú határozata**

Hidas Község Önkormányzat Képviselő-testülete a mellékelt írásos előterjesztés szerint fogadta el a Hidasi Szivárvány Óvoda és Bölcsőde 2021/2022. nevelési évre vonatkozó alapdokumentumait.

A képviselő-testület mint az intézmény fenntartója áttekintette, és jóváhagyta az alábbi alapdokumentumokat:

- Szervezeti Működési Szabályzat módosításaival egységes szerkezetben.

- Óvoda és Bölcsőde Házirendje

- Pedagógiai Program

- Adatvédelmi Szabályzat

- Honvédelmi Intézkedési Terv

- Munkamegosztási megállapodás a munkamegosztás és felelősségvállalás rendjéről

Megbízzák a polgármestert, hogy a jóváhagyott alapdokumentumokat a fenntartó képviseletében írja alá.

Határidő: augusztus 31.

Felelős: intézményvezető, polgármester

**4. Csapadékvíz elvezetési program pályázatról beszámoló, és az ezzel kapcsolatos észrevételek megtárgyalása.**

**Ea.: Berg Csaba polgármester**

**Berg Csaba polgármester** elmondta, hogy a Települési környezetvédelmi infrastruktúra fejlesztések pályázata- ezen belül a csapadékvíz elvezetési pályázat benyújtása pozitív eredménnyel zárult, közel 100 millió forintot nyert a település. Reményei szerint csökkenteni lehet a hosszú-hosszú évek óta tartó viharos esőzésekkel járó káreseményeket. Árkok tisztítását, szilárd burkolattal való ellátását tervezi. Hidas község csapadékvíz elvezető fejlesztése a projekt tekintetében az alábbi részek szerint valósul meg: Rózsa utca csapadékvíz levezető rész, Árpád utcai levezető rész, Lovasszobor.

A vízelvezetéssel kapcsolatban hozzátette, hogy az önkormányzatnak kötelező feladata a település vízelvezetésének biztosítása.

Avolt Vegyiművekhez vezető úton, illetve a Kishidasi szántóföldek árok meder területén történt fakivágást tisztítást úgyszintén a vízelvezető rendszerek karbantartása végett kellett megvalósítania az önkormányzatnak. Ezzel kapcsolatban észrevételek érkezetek, mindezek vonatkozásában kitért arra, hogy az egyik képviselő indulatos kedvében utasításokkal látta el és számonkérte, hogy miért vágták ki a fákat, mindezt tette a nyári szabadsága alatt. Kérte, hogy legközelebb fékezze indulatait.

**Dr. Tóth Attila jegyző** hozzáfűzte, hogy ő is meglepetten tapasztalta a képviselő indulatos fellépését,amit még sértett ügyfelektől sem tapasztalt. Mivel a képviselővel történő telefonbeszélgetés alatt nem volt lehetősége befejezni a mondanivalóját, mert a képviselő válaszát nem hallgatta meg, ezért most szeretne válaszolni kérdésére.

A két érintett terület megnevezése árok, művelési ága szintén árok. Önkormányzatnak az Mötv.-ben rögzített feladata ellátása során köteles a mindenkori víz elvezetésének biztosítása. Most sikerült találni olyan szakembert, aki megtudta valósítani e feladatot. A munkálatok előtt műszakis kollega és jómaga felmérték az adott területet. Körbejárták megnézték, hogy van e természeti érték, valamint madárfészek. Madárfészket védett élőhelyetnem találtak, úgy, mint az ellenőrzésre kijött hatóságok sem.

Kérte a tisztelt képiviselőasszonyt, ha legközelebb feltesz egy kérdést, akkor várja meg rá higgadtan a választ és akkor elkerülhetők lennének a félreértések.

**Dr. Balázs Dalma képviselő** elmondta, hogy ő a módszert kifogásolta, nem pedig a munkavégzést. Elvárta volna, hogy a munkavégzés előtt a képviselőket és a lakosságot is tájékoztassa. Mert hiszen nem csak ő, hanem a lakosság is kifogásolta ezen gyors munkamenetet. És ha jól tudja, akkor több panasz is érkezett a lakosság felől.

**Berg Csaba polgármester** hozzáfűzte, hogy a hivatalhoz nem érkezett panasz bejelentés, sőt a Nonprofit Kft. vezetője az érintett földtulajdonosokkal is beszélt, akiknek elmondta, hogy nem érinti az ő területüket.

A lakosság megértette úgy gondolja, mert panasz senkitől sem érkezett.

**Dr. Tóth Attila jegyző** a csapadékvízelvezetés pályázattal kapcsolatban elmondta, hogy a közbeszerzési vállalkozói szerződés előkészítése folyamatban van. A közbeszerzési szabályzat szerint legalább három ajánlatot kell bekérni.

**Fényes Endre képviselő** menet közben megkérdezte, hogy miért nem történt meg a képviselők felé a tájékoztatás?

**Berg Csaba polgármester** elmondta, hogy ezek a pályázati lehetőségek gyorsan dőlnek el, a szakmai stábnak is gyorsan kell cselekednie. A pandémia alatt képviselő-testületi üléseket nem lehetett összehívni.

**Dr. Tóth Attila jegyző** hozzátette, hogy minden képviselőnek kiküldte a polgármester által a- katasztrófavédelmi törvény alapján - pandémia alatt hozott határozatokat, döntéseket, erre vonatkozóan észrevétel, megkeresés egy képviselőtől sem érkezett, ebben a csapadékvíz pályázat is szerepelt.

**Dévai Margit képviselő** kérdése, hogy hol találja meg az ároktisztítással kapcsolatos határozatot?

**Dr. Tóth Attila jegyző** válaszával jelezte, hogy 2021. 06.11. napján küldte ki minden képviselőnek a tájékoztatást, és a 3/2021 határozat tartalmazta a csapadékvíz elvezetésével kapcsolatos pályázatról szóló döntést.

**Dévai Margit képviselő** a fakivágással kapcsolatos tájékoztatást hiányolja.

**Dr. Tóth Attila képviselő** elmondta, hogy a fakivágás államigazgatási hatósági ügy. A közterületen lévő fák kivágását jogszabály szabályozza és a hatáskör címzettje a jegyző. A megrendelője a Nonprofit Kft. volt, akik ezen feladat ellátását megkapták. Vannak olyan államigazgatási ügyek, amelyről a jegyző nem kell; hogy beszámoljon.

A fakivágással kapcsolatban hozzátette, hogy azok a koros fák melyek még szolgálják a természet fennmaradását, azok természetesen fennmaradtak.

Az Öreg – patak mentén történő fakivágással kapcsolatban született határozatot nem is küldtemega testületi tagoknak, azt az ügyfélnek, vagy pedig az ellenérdekű ügyfélnek, vagy pedig a szakhatóságnak kell megküldeni.

**Dévai Margit képviselő** kérdése arra irányult, hogy hol van az leírva, hogy a településen levő munkálatokról nem tudhatnak a képviselők.

**Dr. Tóth Attila jegyző** helyeselt- nem azt mondta, hogy nem tudhatnak. Az árkok tisztítása a befogadóhoz történő csapadékvíz elvezetéséhez elengedhetetlen.

Megerősítette, amit már az előzőekben elmondott, hogy ezen feladat - önkormányzati feladat-, ezzel kapcsolatban születettmeg és hozott egyközbenső határozat, mely államigazgatási ügy, erről amképviselők nyilván nem kapnak tájékoztatást.

**Dr. Balázs Dalma képviselő** megjegyezte, hogy fontos volt a fakivágás, de a szemét még mindig ott van,

**Berg Csaba polgármester** elmondta, hogy az is elvitelre fog kerülni, de még a vállalkozónak nem volt ideje rá.

**Orosházi Szandra képviselő** kérdése, hogy létezik e olyan jogszabály, ami előírja, hogy határozatot kell hozni, hogy a képviselőket tájékoztatják?

**Dr. Tóth Attila jegyző**tájékoztatásában elmondta,hogy a képviselő felvilágosítást kérhet a képviselő- testületi ülésen, amelyre lehetőség szerint azonnal, de legkésőbb 15 napon belül kell választ adni, mint ahogy ez eddig meg is történt minden egyes képviselő kérdése esetében.

**Orosházi Szandra képviselő** további kérdése, hogy érkezett e megkeresés bármely képviselőtől amikor a határozat- mely a pályázattal kapcsolatos volt kiküldésre került-, hogy mely területet fogja pontosan érinteni?

**Dr. Tóth Attila jegyző** jelezte, hogy nem érkezett megkeresés egyik képviselőtől sem.

**Orosházi Szandra képviselő** elmondta, hogy a pandémiás időszakban is többször konzultált, érdeklődött, egyeztetett a hivatal vezetőségével, mivel képviselő-testület ülést nem lehetett összehívni. Őt sem kereste meg a polgármester, ő telefonált, úgy gondolja ez így természetes.

**Dévai Margit képviselő** sértőnek tartja a képviselő megjegyzését, mivel jómaga is mindig érdeklődött a polgármesterúrtól, és hozzátette, hogy a pályázattal kapcsolatban semmilyen észrevétele nem volt. Úgy gondolja, hogy a pályázatban leírtakból nem következik logikusan a Vegyi úton és a Kishidasi részen történt fakivágással kapcsolatos munkálatok

**Fényes Endre képviselő**elmondta, hogy ha nem tud egy ügyről, mert nincs tájékoztatva, csak utólag amikor az már megtörtént - akkor, hogy legyen rálátása, hogy egyeztessen. Akkor van rá lehetőség, amikor itt vannak, tájékoztatást kapnak - ők akkortudnak kérdezni.

**Berg Csaba polgármester** hozzátette, hogy igen egy - két képviselő, akit érdekelt a pandémia alatt a hivatal működése az felhívott, így történt egyeztetés. Kijelentette, hogy ő egy képviselőt sem hívott fel. Dévai Margit képviselő asszony többször hívott érdeklődött, felé is megtörtént a kérdéseire a tájékoztatás.

Erőt adott, biztosított a támogatásba, kollegákról érdeklődött, az idősekről, betegekről, az aktuális feladatokról. Más településen ez, hogy realizálódott ő nem tudja, gondolom - az a testület összetételéből fakad.

Mivel több hozzászólás észrevétel, kérdés nem hangzott el a képviselő-testület 4 igen szavazattal, 1 ellenszavazattal és 2 tartózkodással minősített többséggel - az alábbi határozatot hozta:

**Hidas Község Önkormányzat Képviselő-testületének**

**40/2021.(VIII.23.) számú határozata**

Hidas Község Önkormányzat Képviselő-testülete elfogadta a polgármester beszámolóját a csapadékvíz elvezetési pályázattal kapcsolatban.

Határidő: azonnal

Felelős: képviselő-testület

**5. A Kossuth L. u. 46. sz. alatti volt „Egyesületek Háza” bontásáról szóló döntés**

**Ea.: Berg Csaba polgármester**

**Berg Csaba polgármester** elmondta, hogy már többször tárgyalták a volt Egyesületek Háza bontásával kapcsolatos feladatot. Javasolja az Egyesületek Háza lebontását, melyet szakhatóság műszaki stábja is megerősített, statikai és építészeti szakvélemény is alátámasztja annak indokoltságát.

Javasolta hogy a Hidasi Nonprofit Kft.- bonyolítsa le az ezzel járó feladatokat és kezdje meg a bontást.

A képviselő-testület 4 igen szavazattal, 2 ellenszavazattal és 1 tartózkodással minősített többséggel - az alábbi határozatot hozta:

**Hidas Község Önkormányzat Képviselő-testületének**

**41/2021.(VIII.23.) számú határozata**

Hidas Község Önkormányzat Képviselő-testülete Hajósné Temesi Eszter ( SZÉS2-SZÉS1-02-0048 ) épületszerkezeti és tartószerkezeti szakértő statikai szakvéleményének, valamint Benedek Dezső ( SZES-1/02-0189, SZÉS-2-a/02-0189 ) építőmérnök és építési szakértő építésiügyi műszaki szakértői véleményében foglaltak ismeretében úgy határozott, hogy az önkormányzat kizárólagos tulajdonában lévő Hidas, Kossuth L. u. 46. ( 302/2.) ingatlan lebontását rendeli el, mivel a szakvéleményekben foglaltak alapján az épület közösségi funkció ellátására alkalmatlan, és felújítása gazdaságosan nem valósíthatómeg.

Az Egyesületek megfelelő elhelyezése a LEADER Közösségi terek fejlesztése pályázat keretében felújított Hidas Erkel F. u. 8. sz. alatti Művelődési Ház szárnyépületében megvalósult.

Az épület bontásának teljeskörű lebonyolításával a Hidasért Nonprofit Kft-t bízzák meg.

Határidő: december 31.

Felelős: képviselő-testület, Nkft. ügyvezetője

**6. 2021. évi szociális célú tüzelőanyag vásárláshoz kapcsolódó kiegészítő támogatás pályázat benyújtásáról döntés. Ea. Berg Csaba polgármester**

**Berg Csaba polgármester** elmondta, hogy 2021. évben ismét kiírásra került a települési önkormányzatok szociális célú tüzelőanyag vásárlásához kapcsolódó kiegészítő támogatásának pályázata. Minden képviselőnek kiküldésre került az anyag. A pályázat benyújtásának határideje 2021. augusztus 31.

Kérte a testületet, hogy támogassa a pályázat benyújtását.

A képviselő-testület 6 igen szavazattal, ellenszavazat és tartózkodás nélkül minősített többséggel - az alábbi határozatot hozta:

**Hidas Község Önkormányzat Képviselő-testületének**

**42/2021.(VIII.23.) számú határozata**

Hidas Község Önkormányzata Képviselő-testülete úgy döntött, hogy a helyi önkormányzatokért felelős miniszter által a Magyarország 2021. évi központi költségvetéséről szóló 2020. évi XC. törvény (a továbbiakban: költségvetési törvény) 3. melléklet I.2.2.1. pontja alapján meghirdetetett a „**A települési önkormányzatok szociális célú tüzelőanyag vásárláshoz kapcsolódó támogatására ” című felhívása alapján pályázatot nyújt be** kemény lombos fafajta vásárlásához **a kiírás 5. b) c) pontja alapján 15.000 Ft/erdei m3+áfa támogatására.**

Az önkormányzat vállalja, a tűzifa szállításából – ideértve a rászorulókhoz való eljuttatást is – származó költségek megfizetését, és gondoskodik a tűzifa jogosultak részére ellenszolgáltatás nélkül történő kiosztásáról. A pályázati kiírás 6. a)-d) pontjaiban foglaltakat a szociális célú tűzifa támogatás elosztásáról szóló 7/2018 (XI.2.) önkormányzati rendelet tartalmazza.

A támogatással igényelt tűzifa mennyiség: **164 erdei m3**.

A képviselő-testület az Ávr. 75. § (4) bekezdés a) pontja alapján nyilatkozik arról, hogy a tűzifavásárláshoz igényelt támogatáson felül 1000.- Ft+ ÁFA/ erdei m3**azaz 208.280.- Ftönrész** az önkormányzat 2021. évi költségvetésében rendelkezésre áll, azt a képviselő-testület biztosítja.

Megbízzák a jegyzőt, hogy a támogatás igénylésének az ebr42 önkormányzati információs rendszerben történő rögzítéséről gondoskodjon. Megbízzák a polgármestert, hogy a pályázatot a képviselő-testület nevében írja alá, és az elektronikus nyilatkozatot nyújtsa be a Kincstár MAKPER hivatali kapuján keresztül.

Határidő: 2021. augusztus 27.

Felelős: polgármester, jegyző

Tekintettel arra, hogy az ülésen több kérdés, észrevétel, indítvány nem hangzott el a polgármester a képviselő-testület ülését berekesztette.

kmf.

|  |  |
| --- | --- |
| Berg Csaba  polgármester | Dr.Tóth Attila  jegyző |